# ZSÓTÉR PÁL JÖVŐORIENTÁLT ÖSZTÖNDÍJ

**a 2023/24-es tanévre**

A középiskolában töltött esztendők a diákok számára a tanulás mellett a saját jövőjükről való gondolkodás időszakát is jelentik, mely során számos kérdés merül fel az érintettekben az iskola utáni évekkel kapcsolatban. Különösen nagy jelentőséggel bír ez az időszak a mozgáskorlátozott diákok számára, hiszen sajátos helyzetükből fakadóan jóval nagyobb kihívást jelent számukra kitalálni, hogy miképpen tudják megvalósítani jövőbeni elképzeléseiket. Ennek a folyamatnak a támogatására hozta létre a Zsótér Pál Alapítvány a **Zsótér Pál Jövőorientált Ösztöndíjat**.

Az ösztöndíj célja, hogy támogassa a középiskolás diákok jövőképének és tanulmányi tervének megvalósulását oly módon, hogy hozzájárul a diák pályázatában részletezett **konkrét projekt** (pl. tanfolyam, egyetemi felvételre való készülés, sport/művészeti tevékenység stb.) anyagi feltételeinek megteremtéséhez.

**Az ösztöndíjra pályázhatnak a**

* **Mozgásjavító** Óvoda, Általános Iskola, Gimnázium, Kollégium, EGYMI **középiskolás tanulói** és
* a „Mozgásjavító” utazó gyógypedagógusai által, az aktuális tanévben **a főváros területén működő** többségi-befogadó iskolákban az **integráció keretében ellátott középiskolás tanulók**.

**A kiosztható ösztöndíjak száma tanévenként:** 1 fő részére ítélhető meg ösztöndíj folyósítása.

Az ösztöndíj személyenként csak egyszer nyerhető el. E pályázatban nem kizáró ok, ha a Zsótér Pál Alapítvány más címen kiírt és ott nyertes pályázatán már támogatásban részesült a diák.

**Az ösztöndíj összege 150.000 forint,** melyet adíjazott egy összegben kap meg legkésőbb 2023. szeptember 30-ig.

**A pályázatok elkészítésének módja:**

A középiskolás diákoknak maguknak kell elkészíteni az ösztöndíjpályázatukat a maguk által szabadon választott módon. Ez történhet a mellékelt „Tanulói pályázati lap” kitöltésével, vagy bármilyen egyéb digitális módszer és technika igénybevételével: videó vagy hangfelvétel készítéssel, digitális prezentáció benyújtásával stb. a megadott határidőig.

**A pályázatok benyújtásának módja:**

* Az **írásban***,* a „Tanulói pályázati lap” kitöltésévelkészült pályázatoknak az alapítvány nevére és címére (1145 Budapest, Mexikói út 60.) kell beérkeznie zárt borítékban, vagy e-mailen a zsoter@mozgasjavito.com e-mail címre.
* A **digitálisan** (videó- vagy hangfelvétel, prezentáció) elkészített pályázatokat a zsoter@mozgasjavito.com címre kell elküldeni, az emailhez csatolni kell a „Tanulói pályázati lap”-ot, annak első 4 pontját kötelezően kitöltve.

A középiskolás pályázók esetén az osztályfőnökök (*integrációban tanulók esetében az osztályfőnök mellett az utazó gyógypedagógusok is*) a pályázat mellé meg kell, hogy tegyék a mellékelt adatlap kitöltésével a támogató vagy elutasító javaslatukat. Ezt zárt borítékban az alapítvány nevére és címére, vagy a zsoter@mozgasjavito.com címre kell eljuttatniuk, a pályázat csak ezzel a javaslattal válik érvényessé.

**A pályázatok beérkezési határideje: 2023. május 18.**

**A pályázatok elbírálásának módja:**

A pályázatokat egy független bizottság véleményezi és tesz javaslatot a nyertes személyére.

A bizottságnak jogában áll adott évben nem javasolni győztest a beérkezett előterjesztések alapján.

A kapott javaslat alapján a kuratórium a soron következő kuratóriumi ülésén határoz az ösztöndíj odaítéléséről.

**A nyertesek kihirdetése:**

Az ösztöndíjak nyilvános és ünnepélyes kihirdetése az intézmény tanévzáró ünnepségén történik.

A nyertesek neve (osztályuk feltüntetésével) megjelenik az alapítvány és a Mozgásjavító EGYMI kommunikációs csatornáin (weboldal, FB oldal, faliújság).

Budapest, 2023. április 28.

 Szily Krisztina

a Zsótér Pál Alapítvány kuratóriumának elnöke

Melléklet: Tanulói pályázati lap

A tanulói pályázathoz kapcsolódó osztályfőnöki adatlap

A tanulói pályázathoz kapcsolódó utazó gyógypedagógusi adatlap

**Tanulói pályázati lap**

1. Pályázó neve:………………………………………………………………………………….osztálya:…………….....

 Integrációban tanuló diák esetén az iskolája neve, címe:

 …………………………………………………………………………………………………………………………………………

…………………………………………………………………………………………………………………………………………

1. Pályázó aláírásával nyilatkozik az alábbiakról:

 A pályázat kiírási feltételeit megismertem és elfogadom.

Hozzájárulok, hogy a pályázatban megadott személyes adataimat a Zsótér Pál Alapítvány kuratóriuma az adatvédelmi szabályzata betartásával kezelje. A pályamunkák 1 év után megsemmisítésre kerülnek. Az adatvédelmi szabályzat megismerhető itt: <https://zsoteralapitvany.hu/dokumentumok/>, Adatkezelési tájékoztató

1. A pályázaton az alábbi indoklás alapján kívánok részt venni (a szempontok sorrendje egyben a fontossági sorrendet is jelzi az elbírálás során):

* **Az igényelt ösztöndíj összegét az alábbi projekt megvalósítására kívánom felhasználni:**

* **A pályázatban megfogalmazott célok jelentősége a jövőm szempontjából:**

* **Az elmúlt években nyújtott tanulmányi teljesítményem rövid leírása:**
* **Szociális hátterem rövid jellemzése:**

Hely, dátum: ………………………..

 ………………………………………….…………………

 pályázó aláírása

**A tanulói pályázathoz kapcsolódó**

**OSZTÁLYFŐNÖKI ADATLAP**

|  |  |
| --- | --- |
| **Pályázó neve:** |  |
| **Pályázó osztálya:** |  |
| **Pályázó tanuló jellemzése:****Osztályfőnök támogató vagy elutasító javaslata indoklással:**A pályázatot támogatom / nem támogatom (a megfelelő aláhúzandó) az alábbi indoklással: |

Budapest, …………………………..

……………………………………………… …………………………………………

 Osztályfőnök neve Osztályfőnök aláírása

**A tanulói pályázathoz kapcsolódó**

**UTAZÓ GYÓGYPEDAGÓGUSI ADATLAP**

|  |  |
| --- | --- |
| **Pályázó neve:** |  |
| **Pályázó iskolája, osztálya:** |  |
| **Pályázó tanuló jellemzése:****Utazó gyógypedagógus támogató vagy elutasító javaslata indoklással:**A pályázatot támogatom / nem támogatom (a megfelelő aláhúzandó) az alábbi indoklással: |

Budapest, …………………………..

…………………………………………… …………………………………………………..

 Utazótanár neve Utazótanár aláírása